Grefefing

**Grefefing** (amtli: **Gräfelfing**) is a Gmoa in obaboarischn Landkroas Minga on da Westgrenz vo da Landeshaptstod.

## Gmoagliaderung

De Gmoa Grefefing hod zwoa Gmoatei: Grefefing und Lochham. Lochham, bis 1887 a eigenständige Gmoa, liegt vor oim neadle vo da A 96, wearend da Gmoaaptort Grefefing sidle davo liegt.

## Gschicht

De easchtn Siedlungsspurn im Gebiet vo da Gmoa reichen bis in de Bronzezeit zruck. Funde aus da spadremischn und da merowingischn Zeit belegn a ständige Besiedelung.

Grefefing und Lochham worn iwa Joarhundate kloane Deafa on da Wiam. Grefefing is anno 763 zan easchnt Moi - ois „Grevolvinga“ - gnennt worn. Es wead ognumma, dass dees a Sippmnama is und vom Sippmvodan „Grauwoif“ ogloadd is. Lochham taucht aa im 8. Joarhundat - ois „Lohen“ - easchtmois af. Dees kimmt vo "Lohe", a Potz wo in an Woid einebrennt is. Da Sitz vo de Hofmarksherrn, s Schloss Seehoizn, wor a Hoibinsl in da Wiam.

Grefefing is seit da Vawoitungsreform z Bayern vo 1818 a sejbstendige Gmoa, Lochham is Lochham 1887 dazua kema.

## Politik

### Buagamoasta

* 1.Buagamoastarin is Uta Wüst (IGG)
* 2.Buagamoasta is Peter Köstler (CSU)
* 3.Buagamoasta is Jörg Scholler (FPD)

### Gmoarat

Da Gmoarat vo Gräfeling besteht aus 24 Mitgliedan (2014-2020):

* CSU 8 Sitz 
* Biargaverein Gräfeling-Lochham 4 Sitz
* Interessengmoaschaft Gartenstod Gräfelfing 4 Sitz 
* Bündnis 90/De Greana 3 Sitz
* SPD 3 Sitz
* Anliegerinitiative Gartengemeinde 1 Sitz
* FDP 1 Sitz

### Einwohnaentwicklung

* 1870: 289
* 1900: 465
* 1935: 3512
* 1950: 9924
* 1973: 13.308
* 1999: 13.109
* 2005: 13.001
* 2014: 13.269
* 2015: 13.596

Duach politische Umwälzunga noch dem zwoaten Wejdkriag und de nahe Großstod wona mera Leid, bissi di Zoi 1968 bei ebba 13.000 eipendelt hod.

## Wirtschafd und Infrastruktur

### Wirtschafd

In a Studie aus dem Joar 2005 is de Kaufkroft vo jedm oanzalna Grefefinga am 5. Plodz in ganz Deitschland.
De Biaga in da Gmoa westlich vo Minga hom im Schnid 30.072 Eiro zum Kaffa. Grof hod Grefefing in da Eihkommansteiakroft in Deitschland hinta Greawoid und Königstein im Taunus sogar den drittn Plotz.

### Vakea

De Obindung an des Münchner S-Bahn-Netz werd duach zwoa Stationen *Lochham* und *Grefefing* da Linie S 6 gewährleistet.
Üba de eigene Oschlussstej an da A96 und de A99 is Gräfelfing aa problemlos iwa de Autoboh zum erreicha.

### Effentliche Eirichtunga

* Bauhof und Wertstoffhof
* Biacharei
* Biargahaus
* Feiawehr

### Buidungseinrichtunga

* Bäckerfochschui Lochham
* Doemens - Brauereischui
* Kurt-Huber-Gymnasium
* Voiks- und Hauptschui Lochham
* Voiksschui Gräfelfing

## Bauwerke

Des 1936 vo Michael Simon gebaute Gmoabad an da Würm ("Am Anger") is 1939 wieda abgerissen worn.

## Berihmtheitn vo Grefefing

* Heidi Brühl, Schlogssängerin und Schauspuiarin
* Hermann Diehl und Ferdinand Diehl, Schepfa vo berihmtn Trickfuim
* Kurt Huber, Mitglied vo da Weißen Rose 
* Bata Illic, serbischer Schlogasänger
* Heinz Maegerlein, bekannter Sportreporter und Fernsehmoderator des Fernsehquiz' „Hätten Sie’s gewußt?“
* Wolfgang Stegmüller, Philosoph und Professor an da Universität München
* Günther Sigl, Sänger und Mitgründer da Spider Murphy Gang
* Adrian Sutil, Formel-1-Rennfoara
* Horst Tappert, Schauspuia und Derrick-Dorstella
* Paul Wühr, Schriftsteller und ehemoliga Lehra an da Voikschui Grefefing

## Literatua

* Gmoa Gräfelfing (Hg.): *Gräfelfing*, 1979
* Siegfried Segl(Hg.): *Gräfelfing - Vom Bauerndorf zua Gartenstadt im Würmtal*,1984, Hugendubelverlag
* Friederike Tschochner: *Gräfelfing im Wandel. Dorf - Villenkolonie - "Gartenstadt"*, 2008, Geiger Verlag Horb am Neckar, ISBN 3865952387

## Beleg


## Im Netz

* Hoamseitn vo da Gmoa
*